CELEX: E2007J0008
Language: lv
Date: 2008-10-16 00:00:00
Title: Tiesas spriedums ( 2008. gada 20. jūnijs ) lietā E-8/07: Celina Nguyen pret Norvēģijas valsti, ko pārstāv Justis- og politidepartementet (Tieslietu ministrija un policija) (Transportlīdzekļu īpašnieku civiltiesiskās atbildības apdrošināšana — Direktīva 72/166/EEK, 84/5/EEK un 90/232/EEK — kompensācija par nemateriāliem zaudējumiem — nosacījumi attiecībā uz valsts atbildību — pietiekami nopietns pārkāpums)

16.10.2008   
            
            
               LV
            
            
               Eiropas Savienības Oficiālais Vēstnesis
            
            
               C 263/4
            
         
      TIESAS SPRIEDUMS
   
   (2008. gada 20. jūnijs)
   lietā E-8/07:
   Celina Nguyen pret Norvēģijas valsti, ko pārstāv Justis- og politidepartementet (Tieslietu ministrija un policija)
   
      (Transportlīdzekļu īpašnieku civiltiesiskās atbildības apdrošināšana — Direktīva 72/166/EEK, 84/5/EEK un 90/232/EEK — kompensācija par nemateriāliem zaudējumiem — nosacījumi attiecībā uz valsts atbildību — pietiekami nopietns pārkāpums)
   
   (2008/C 263/04)
   Lietā E-8/07 Celina Nguyen pret Norvēģijas valsti, ko pārstāv Justis- og politidepartementet (Tieslietu ministrija un policija), — Oslo tingrett (Oslo apgabaltiesas) lūgums Tiesai sniegt interpretāciju attiecībā uz EEZ līgumu, jo īpaši saistībā ar šādiem IX pielikumā minētiem tiesību aktiem:
   
               —
            
            
               IX pielikuma 8. punktā minētais tiesību akts (Padomes 1972. gada 24. aprīļa Direktīva 72/166/EEK par dalībvalstu likumu tuvināšanu civiltiesiskās atbildības sakarā jautājumos par transportlīdzekļu lietošanu un šīs atbildības apdrošināšanas pienākuma ieviešanu, turpmāk tekstā “pirmā direktīva par transportlīdzekļu īpašnieku civiltiesiskās atbildības apdrošināšanu”),
            
         
               —
            
            
               IX pielikuma 9. punktā minētais tiesību akts (Padomes 1983. gada 30. decembra otrā Direktīva 84/5/EEK par dalībvalstu likumu tuvināšanu transportlīdzekļu lietošanas civiltiesiskās atbildības apdrošināšanas jomā, turpmāk tekstā “otrā direktīva par transportlīdzekļu īpašnieku civiltiesiskās atbildības apdrošināšanu”),
            
         
               —
            
            
               IX pielikuma 10. punktā minētais tiesību akts (Padomes 1990. gada 14. maija trešā Direktīva 90/232/EEK par dalībvalstu likumu tuvināšanu transportlīdzekļu lietošanas civiltiesiskās atbildības apdrošināšanas jomā, turpmāk tekstā “trešā direktīva par transportlīdzekļu īpašnieku civiltiesiskās atbildības apdrošināšanu”),
            
         Tiesa, kuras sastāvā ir priekšsēdētājs Carl Baudenbacher, tiesnesis-referents Thorgeir Örlygsson un īpaši ieceltais tiesnesis Ola Mestad, 2008. gada 20. jūnijā pasludināja spriedumu, kura rezolutīvā daļa ir šāda:
   
               1)
            
            
               
                  Nemateriālo zaudējumu (“sāpes un ciešanas”) atlīdzināšanas (kas ir civiltiesiskās atbildības veids) izslēgšana no obligātās apdrošināšanas sistēmas saskaņā ar valsts tiesību aktiem nav savienojama ar pirmo, otro un trešo direktīvu par transportlīdzekļu īpašnieku civiltiesiskās atbildības apdrošināšanu.
               
            
         
               2)
            
            
               
                  Nemateriālo zaudējumu (“sāpes un ciešanas”) atlīdzināšanas (kas ir civiltiesiskās atbildības veids) izslēgšana no obligātās apdrošināšanas sistēmas saskaņā ar valsts tiesību aktiem ir pietiekami nopietns EEZ tiesību aktu pārkāpums, lai iestātos valsts atbildība.